Document ID: /roh_data/filtered/fineweb-2-filterrobots_roh.jsonl.gz/35299

Sur ils dis da Pasca han divers Svizzers e Svizras visità destinaziuns suleglivas en l'exteriur. Las plazzas aviaticas da Turitg e Genevra han annunzià in lev augment dal dumber da passagiers en congual cun ils dis avant.
85% damain ch'avant la pandemia
Las cifras èn dentant anc cleramain sut quellas dals onns avant la pandemia. La plazza aviatica da Turitg ha nudà tranter 10'000 e 14'000 passagiers per di, sco ina pledadra da la plazza aviatica ha ditg sin dumonda da l'agentura da novitads Keystone-SDA. Tranter 7'800 e 9'000 passagiers per di èn sgulads quels dis davent da Genevra, ha declerà in pledader da la plazza aviatica. Quai sajan radund 85% damain ch'il 2019.
Il pli savens èn ils passagiers davent da Genevra sgulads en il Portugal, la Spagna, a Dubai ed en l'Egipta. Davent da Turitg èn dasper la Peninsla Iberica, la Germania, la Tirchia ed il Kosovo stadas las destinaziuns preferidas.
Ord l'archiv da Radio SRF: